15. ΑΝΑΓΚ. ΝΟΜΟΣ 2693 της 4/5 Δεκ.1940 Περί όρων λειτουργίας του Χρηματιστηρίου Αθηνών κατά την διάρκειαν της εμπολέμου καταστάσεως κλπ. Άρθρ.1.-Κατά την διάρκειαν της εμπολέμου καταστάσεως, ο υπουργός της Εθνικής Οικονομίας δικαιούται όπως δια πράξεών του, δημοσιευομένων εις την Εφημερίδα της Κυβερνήσεως, καθορίζη ανώτατα και κατώτατα όρια τιμών εντός των οποίων μόνον θα συνάπτωνται εγκύρως αι χρηματιστηριακαί συναλλαγαί εν τω Χρηματιστηρίω Αθηνών. Δια των αυτών πράξεων δύναται να ορίζη και άλλους όρους υφ’ ους θα ενεργώνται αι συναλλαγαί αύται και θα λειτουργή εν γένει το Χρηματιστήριον. Άρθρ.2.-Παρέχεται υπό του υπουργού της Εθνικής Οικονομίας το δικαίωμα όπως δι’ αποφάσεώς του, επιτρέψη εις την κατά το άρθρον 10 του Ν. 3632 Ανώνυμον Εταιρείαν να χορηγή επιπροσθέτως των χορηγηθέντων, δάνεια εις τα μέλη αυτής μέχρι του ποσού των είκοσι πέντε χιλιάδων δραχμών υπό όρους καθοριζομένους εν τη αποφάσει αυτού. Άρθρ.3.-1.Αι διατάξεις της παρ. 4 του άρθρ. 10 του Ν. 3632, εφ’ όσον η μείωσις προήλθε μόνον ένεκα υποτιμήσεως των αποτελούντων την εγγύησιν χρεωγράφων, και αι διατάξεις της παρ. 2 του Ν. 5985, αναστέλλονται καθ’ ον χρόνον αι εν τω Χρηματιστηρίω Αθηνών συναλλαγαί επιτρέπεται να συνάπτωνται κατά τας διατάξεις του άρθρ. 1 του παρόντος ή μόνον τοις μετρητοίς ή επί προθεσμία υπό τους περιορισμούς του άρθρ. 6α του Ν. 3632, του προστεθέντος δια του άρθρου 1 του Ν. 6410 (12.Πα.2). 2.Ο παρών νόμος ισχύει από της δημοσιεύσεώς του εις την Εφημερίδα της Κυβερνήσεως. 12.Π.α.14-15 Χρηματιστήρια 